Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Alberto Catalán Higueras jaunak aurkeztutako galdera, Bigarren Hezkuntzako eta Lanbide Heziketako oposizioetako epaiamahaietako kideen izendapenari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2018ko ekainaren 11n
Lehendakaria: Ainhoa Aznárez Igarza
GALDERAREN TESTUA
Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntza Departamentuak idatziz erantzun ditzan:
– Zenbat pertsona izendatu dira Bigarren Hezkuntzako eta Lanbide Heziketako oposizioetako epaimahaikide? Horietako zenbat ziren titularrak, eta zenbat ordezkoak?
– Hezkuntza Departamentuak zenbat pertsona salbuetsi du epaimahai horietako kide izatetik?
Corellan, 2018ko ekainaren 7an
Foru parlamentaria: Alberto Catalán Higueras
